Gjaldskrár 2020 : Seinni umræða - 1911031 Gjaldskrár 2020 teknar til síðari umræðu og lagðar fram til samþykktar . Sundlaugin á Laugum - óbreytt Heimaþjónusta - óbreytt ( tekur breytingum skv. vísitölu neysluverðs ) Fasteignaskattur , lóðarleiga , fráveita - og vatnsgjald - óbreytt en tekjuviðmið afsláttar hækkuð Félagsheimili - hækkun 2,5% Útleiga á borðbúnaði og áhöldum félagsheimila í Þingeyjarsveit - óbreytt Seigla , miðstöð sköpunar - óbreytt Flateyjarhöfn á Skjálfanda - hækkun 2,5% Leikskólar - óbreytt Tónlistarskólar - óbreytt Dagforeldrar - óbreytt Mötuneyti leik - og grunnskóla - óbreytt Hundahald - óbreytt Sorphirða - hækkun 15% á íbúðarhús en óbreytt á sumarhús Hreinsun , tæming og losun rotþróa - hækkun 2,5% Hitaveita - hækkun 2,5% Brunavarnir - óbreytt Framlagðar gjaldskrár Þingeyjarsveitar 2020 að undanskyldri gjaldskrá Sundlaugarinnar á Laugum samþykktar samhljóða . Gjaldskrá Sundlaugarinnar á Laugum 2020 samþykkt með fimm atkvæðum . Sigríður Hlynur greiddi atkvæði á móti og Jóna Björg sat hjá . Gjaldskrár 2020 verða aðgengilegar á heimasíðu sveitarfélagsins að fundi loknum . Fjárhagsáætlun 2020 - 2023 : Seinni umræða - 1910006 Fjárhagsáætlun Þingeyjarsveitar 2020 - 2023 lögð fram til síðari umræðu og afgreiðslu ásamt þeim breytingum sem gerðar hafa verið milli umræðna . Sveitarstjóri gerði grein fyrir fjárhagsáætluninni . Í þriggja ára áætluninni er gert ráð fyrir jákvæðri rekstrarniðurstöðu A hluta og samstæðu A og B hluta öll árin og lántöku upp á 65 m.kr. næstu tvö ár og 75 m.kr. árið 2023 . Aðrar gjaldskrár fylgja verðlagsþróun og hækka um 2,5% en sorphirðugjöld á íbúðarhús hækka um 15% til þess að mæta kostnaði við sorphirðu , gjöld á sumarhús haldast þó óbreytt . Tekjumörk eldri borgara og öryrkja við innheimtu fasteignaskatts lækka töluvert sem mun leiða til þess að fleiri njóta afsláttar . Framlögð fjárhagsáætlun Þingeyjarsveitar fyrir árin 2020 - 2023 samþykkt samhljóða . Slökkvilið - Viðauki - 1912017 Samkvæmt fundargerð Brunavarnarnefndar Skútustaðahrepps og Þingeyjarsveitar frá 27.02.2019 er lögð fram tillaga að skipulagsbreytingu á slökkviliðinu vegna nýrrar reglugerðar . Um er að ræða viðbragðsvaktir frá og með 1.06.2019 . Sveitarstjórn staðfesti fundargerðina á fundi sínum 7.03.2019 og óskar sveitarstjóri eftir viðauka við fjárhagsáætlun 2019 að fjárhæð 3.700.000 kr. vegna þess . Sveitarstjórn samþykkir viðauka að fjárhæð 3.700.000 kr. við fjárhagsáætlun 2019 vegna viðbragðsvakta slökkviliðsins sem mætt verði með handbæru fé . Skipulags - og umhverfisnefnd : Fundargerðir - 1804018 Frestað . Stýrihópur Nýsköpunar í norðri - Fundargerðir - 1911007 Fundargerð 3. fundar stýrihóps Nýsköpunar í norðri . Samband íslenskra sveitarfélaga : Fundargerðir - 1804006 Fundargerð 876. fundar stjórnar Sambands íslenskra sveitarfélaga . Í lok fundar tók sveitarstjórn til umræðu atburði síðustu daga vegna óveðursins sem gekk yfir landið . Sveitarstjórn fer fram á fundi með stjórnendum Landsnets , RARIK og Símans hf. vegna atburða síðast liðna daga . Þá vill sveitarstjórn koma á framfæri þökkum til allra þeirra sem brugðust við ástandinu sem upp kom í sveitarfélaginu vegna óveðursins sem gekk yfir .